Wikikette er et overordnet begreb for de regler, retningslinjer og normer, der gælder for samarbejdet med andre på wikipedia. Ordet er en sammentrækning af ordene wikipedia og etikette. 
Skribenter på Wikipedia kommer fra mange forskellige lande og kulturer. Vi har forskellige synspunkter, perspektiver og baggrunde. Sommetider er forskellene meget store. At behandle andre med respekt er afgørende for at kunne samarbejde effektivt om at bygge en encyklopædi. 
Du kan læse mere om hvilke andre regler, retningslinjer og normer, der gælder for både samarbejde og artikler på .
Andre mennesker kan ikke se dig, eller fornemme dit humør. Ironi er ikke altid lige tydeligt, og en lidt "hård" og ligefrem tekst kan meget nemt opfattes som grov og uvenlig. Vælg dine ord med omhu – folk opfatter ikke nødvendigvis dit indlæg sådan som du mente det.
 Hvis andre er uenige med dine redigeringer, så giv gode begrundelser for hvorfor du mener det skal være som du har skrevet.
 Lad være med at starte en diskussion omkring en holdning du måske i virkeligheden ikke har.
 I en ophidset debat kan vi tit komme til at sige ting vi senere ønsker vi ikke havde sagt. I så fald: Indrøm det.
## Undgå uheldig optræden på diskussionssider.
De fleste knytter en vis stolthed til deres arbejde og deres holdninger. Man kan nemt føle sig ramt på denne stolthed når ens artikler bliver redigeret og ændret af andre, men diskussionssiderne er ikke beregnet til at "gøre gengæld" overfor disse ændringer. De er derimod gode til at tale sig til rette om tingene og gøre skaden på selvværdet god igen. Men mest af alt er diskussionssiderne beregnet til at tale sig til enighed om hvad der er bedst for den artikel de er knyttet til.
Nogle gode råd fra på den engelske Wikipedia:
Et udkast til en Wiki-overenskomst fra på den engelske Wikipedia:
"For en diskussion af betimeligheden af disse retningslinjer, se" 
